laion/Wikipedia-Exotic huggingface dataset:
শরবত

শরবত (আরবি: شربة শর্‌বা; ফার্সি/উর্দু: شربت শরবত; তুর্কি: Şerbet) হল মধ্যপ্রাচ্য ও দক্ষিণ এশিয়ায় ফল অথবা ফুলের পাঁপড়ি থেকে প্রস্তুত একটি জনপ্রিয় পানীয়। এটি সাধারণত মিষ্টি হয় এবং ঠান্ডা পরিবেশন করা হয়। কখনও এটি ঘন অবস্থাতে পরিবেশিত হয় এবং চামচ দ্বারা খাওয়া হয় আবার কখনও জল মিশিয়ে পাতলা অবস্থাতেও পরিবেশন করা হয়ে থাকে। সাধারণত বিভিন্ন জনপ্রিয় শরবত প্রস্তুত করা হয় গোলাপ, চন্দন, বেল, জবা, লেবু, কমলালেবু, আম এবং আনারস থেকে। অধিকাংশ শরবতই পাকিস্তান, তুরস্ক, সৌদি আরব, আফগানিস্তান, ভারত এবং বাংলাদেশে বহুল প্রচলিত। শরবত শব্দটির উৎপত্তি হয়েছে ফার্সি "شربت" (শরবত) এবং তুর্কি "şerbet" (শেরবেত) থেকে। ফার্সি ও তুর্কি শব্দদু'টির উৎপত্তি হয়েছে আরবি "شربة" (শর্‌বা অর্থাৎ "পানীয়") এবং "شرب" (শরিবা অর্থাৎ "পান করা") থেকে। দ্বাদশ শতাব্দীতে রচিত পুস্তক জাখিরিয়ে খোয়ারজমশাহীতে পারস্যের পদার্থবিদ জেইন আল-দিন গোরগান ইরানে প্রচলিত বিভিন্ন প্রকারের শরবতের উল্লেখ করে তাদের ব্যাখ্যা করেন। ভারতীয় উপমহাদেশে শরবতের জনপ্রিয়তা বৃদ্ধি পায় মূলত মুঘল আমলে। মধ্য এশিয়ায় শরবত ও আইসক্রিম অভিন্ন না হলেও সেখানে শরবত কঠিন অবস্থায় পরিবেশন করা হয়। Molavi, Afshin (২০০২)। Persian Pilgrimages। W. W. Norton & Company। পৃষ্ঠা 113। আইএসবিএন 0393051196।  http://culinar.ivest.kz/recept.php?id=1208[স্থায়ীভাবে অকার্যকর সংযোগ] Sharbat-e Albalu, Leemoo, Porteghal, Persianmirror.com Making Sharbat: Rose Hibiscus, Almond,Khus, IndiaCurry.com
লাচ্ছি

লাচ্ছি বা লস্যি দই থেকে তৈরি এক ধরনের সুস্বাদু পানীয়। দইয়ের সাথে চিনির সিরা, বিট লবণ ও নানা ধরনের মসলাপাতি যোগ করে লাচ্ছি তৈরি করা হয়। অনেক ক্ষেত্রে আমের রস মিশিয়ে আম-লাচ্ছি বা আম-লস্যি বানানো হয়। লস্যি সংস্কৃত শব্দ লসিকা (लसिका) থেকে উদ্ভূত যার অর্থ তরল বা লালা জাতীয়। পশ্চিমবঙ্গে এই পানীয় লস্যি ও বাংলাদেশে এই পানীয় লাচ্ছি নামে সুপরিচিত। বাংলাদেশে লাচ্ছি সর্বত্র সমাদৃত হলেও, পুরনো ঢাকার লাচ্ছির বেশ চাহিদা রয়েছে এবং পুরো ঢাকা শহরেই এর জনপ্রিয়তা রয়েছে। পুরনো ঢাকায় প্রাচীণ এবং নামকরা লাচ্ছি দোকানের মধ্যে অন্যতম হল, চক বাজারস্থ নূরানী লাচ্ছি, বর্তমানে এ দোকানের নাম নূরানী কোল্ড ড্রিংকস এবং রায় সাহেব বাজারের বিউটি লাচ্ছি। নূরানী লাচ্ছি প্রায় ৭০ বছর এবং বিউটি লাচ্ছি প্রায় ১০০ বছর ধরে লাচ্ছি তৈরি করে আসছে। পুরান ঢাকাতে লাচ্ছি সাধারণত গ্লাসে পরিবেশন করা হয়। কেউ যদি বাড়িতে নিয়ে যেতে চান কিন্তু সাথে কোনো পাত্র না থাকে তাহলে পলিথিনের ব্যাগে করে এই লাচ্ছি বিক্রি করা হয়। মাঠা লাবাং ঘোল "আহ কি দারুণ শরবত"। দৈনিক সমকাল। ২৫ আগস্ট ২০০৯। পৃষ্ঠা শেষের পাতা। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০০৯।  উইকিমিডিয়া কমন্সে লাচ্ছি সংক্রান্ত মিডিয়া রয়েছে।
আল-মুসান্না ইবনে হারিসা

আল-মুসান্না ইবনে হারিসা (আরবি: المثنى بن حارثة الشيباني) খেলাফতে রাশেদার সময়ে মুসলিম সেনাবাহিনীর একজন আরব জেনারেল ছিলেন। তিনি জিসর যুদ্ধে আহত হন। আল মুসান্না আল-হিরাতে মুসলিম আরবদের সেনাপতি ছিলেন, যেখান থেকে তারা সাসানিয়ান মেসোপটেমিয়ার সমভূমিতে অভিযান চালাচ্ছিলেন। তিনি আবু বকরকে সাসানীয়দের বিরুদ্ধে নিজ বাহিনী আরও শক্তিশালীকরণের জন্য সাহায্যের আবেদন করেছিলেন। যখন হযরত খালিদ বিন ওয়ালিদ রা. রোমান বাহিনীর সাথে যুদ্ধের জন্য ইয়ারমুকে গমন করলেন তখন তিনি আবু বকর রা. এর নির্দেশে মুসান্না বিন হারিসার হাতে ইরাকের দায়িত্ব দিয়ে যান। পরবর্তীতে হযরত উমর খলিফা হওয়ার সাথে সাথে তিনি আবু উবায়দ আল-সাকাফির অধীনে মুসান্না রা. এর সাহায্যে একটি বাহিনী প্রেরণ করেছিলেন। সেতুর যুদ্ধ নামে পরিচিত ইউফ্রেটিস নদীর উপকূলে সংঘটিত যুদ্ধে আবু উবাইদ সাকাফি শহীদ হন এবং আরব মুসলমানরা সাময়িক পরাজিত হয়। কিন্তু আল মুসান্না আহত হলেও ৩,০০০ সৈন্য নিয়ে বেঁচে যান এবং কৌশলগতভাবে পিছু হটেন। তিনি বাহিনী নিয়ে মদিনায় চলে যান। ৬৪৩৪ সালে আল-মুসান্না তার সেনাবাহিনীকে বুয়েব যুদ্ধে পার্সিয়ানদের পরাজিত করতে নেতৃত্ব দিয়েছিলেন। তিনি আল-কাদিসিয়াহ যুদ্ধের সেনাপতিদের মধ্যে অন্যতম ছিলেন। ৬৩৬ সালে, মুসলিম আরব বাহিনী ইরাকের পারস্য অঞ্চল দখল এবং খালিদ ইবনে আল-ওয়ালিদের চলে যাওয়ার পরে, আল-মুসান্নাকে ইরাকের মুসলিম আরব অধিকৃত অঞ্চলগুলির দায়িত্বে নিযুক্ত করা হয়েছিল। আল মুসান্না এই অঞ্চলগুলিতে নিয়ন্ত্রণ বজায় রাখার জন্য তার নিজ গোত্র সহ বনু বকর এবং বনু তাগলিব এবং বনু তামিম সহ অন্যান্য শক্তিশালী আরব উপজাতির উপর নির্ভর করেছিলেন। তার বিজয়ের কারণে তিনি আধুনিক ইরাকে একজন বিখ্যাত ঐতিহাসিক ব্যক্তিত্ব হয়ে ওঠেন। তাঁর নাম একটি প্যান-আরব জাতীয়তাবাদী রাজনৈতিক আন্দোলনে আল মুসান্না ক্লাব নামে শিরোনাম হিসেবে ব্যবহৃত হয়েছিল। দেশটির দক্ষিণের একটি প্রদেশও তাঁর নামে মুসান্না প্রদেশ করা হয়েছিল এবং ১৯৮১ থেকে ২০০৩ সাল পর্যন্ত ব্যবহৃত পূর্ব ইরাকি জাতীয় সংগীতে তাঁর নাম উল্লেখ ছিল। Abdul Malik Mujahid। Golden Stories of Umar Ibn Al-Khattab (R.A)। Darussalam Publishers। পৃষ্ঠা 195–।  Peter Crawford (১৬ জুলাই ২০১৩)। The War of the Three Gods: Romans, Persians and the Rise of Islam। Pen and Sword। পৃষ্ঠা 133–। আইএসবিএন 978-1-4738-2865-0।  Mahmood Ibrahim (১ নভেম্বর ২০১১)। Merchant Capital and Islam। University of Texas Press। পৃষ্ঠা 115–। আইএসবিএন 978-0-292-74118-8।  Ahmad Bin Yahya Bin Jabir Al Biladuri (১ মার্চ ২০১১)। The Origins of the Islamic State। Cosimo, Inc.। পৃষ্ঠা 404–। আইএসবিএন 978-1-61640-534-2।  Ghareeb & Dougherty (2004), pp. 1, 167. Ghareeb & Dougherty (2004), p. 1. Ghareeb & Dougherty (2004), p. 167. Edmund Ghareeb, Beth Dougherty. Historical Dictionary of Iraq. Lanham, Maryland, USA; Oxford, England, UK: Scarecrow Press, 2004
ভ্যালেরিয়ান গ্রাসিয়াস

টেমপ্লেট:Ordination ভ্যালেরিয়ান গ্রাসিয়াস (২৩ অক্টোবর ১৯০০ – ১১ সেপ্টেম্বর ১৯৭৮) ভারতের রোমান ক্যাথলিক গীর্জার কার্ডিনাল ছিলেন। তিনি ১৯৫০ খ্রিস্টাব্দ থেকে আমৃত্যু বোম্বের আর্চবিশপ হিসেবে দায়িত্ব পালন করেন। ১৯৫৩ খ্রিস্টাব্দে পোপ দ্বাদশ পিয়াস তাকে কার্ডিনাল হিসেবে ঘোষণা করেন। ব্রিটিশ ভারতের (বর্তমান পাকিস্তান) করাচিতে জন্মগ্রহণ করেন ভ্যালেরিয়ান। তার পিতামাতা গোয়ার ড্রামপুর/ন্যাভেলিম থেকে গিয়ে করাচিতে কাজ করতেন। তিনি করাচির সেইন্ট প্যাট্রিক হাই স্কুল, ম্যাঙ্গালরের সেইন্ট জোসেফ'স সেমিনারি এবং শ্রীলঙ্কার ক্যান্ডির পন্টিফিশিয়াল সেমিনারিতে অধ্যয়ন করেন। এখানে তিনি ডক্টরেট অব থিওলজি অর্জন করেন। ১৯২৬ খ্রিস্টাব্দের ৩ অক্টোবর তাকে পাদ্রি হিসেবে স্বীকৃতি দেয়া হয়। গ্রাসিয়াস পরবর্তীতে ১৯২৭ খ্রিস্টাব্দের নভেম্বর পর্যন্ত বান্দ্রায় পাস্তর হিসেবে ছিলেন। এরপর তিনি রোমের পন্টিফিশিয়াল গ্রেগোরিয়ান ইউনিভার্সিটিতে অধ্যয়ন করেন। ১৯২৯ খ্রিস্টাব্দে আর্চবিশপ জোয়াকিম লিমা এসজে এবং বোম্বের ডায়োসিজান চ্যান্সেলরের ব্যক্তিগত সহকারী হিসেবে কাজ করেন। তিনি একজন ধর্মপ্রচারক এবং পাস্তর; এবং ১৯৪১ খ্রিস্টাব্দের ডিসেম্বরে মুম্বাইয়ের হোলি নেইম ক্যাথেড্রালের প্রথম রেক্টর হিসেবে বিভিন্ন সংবাদপত্রের সম্পাদক হিসেবে যুক্ত ছিলেন। http://www.araldicavaticana.com/cardinali_motti_parte_prima.htm Vaz, J. Clement। Profiles of Eminent Goans, Past and Present। পৃষ্ঠা 45–7।  "Interview mit dem Erzbischof von Bombay, Kardinal Valerian Gracias" [Interview with the Archbishop of Bombay, Cardinal Valerian Gracias] (সাক্ষাৎকার)। Österreichischer Mediathek। ১১ মে ১৯৬৭। ২৩ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The interview is conducted in English. পবিত্র রোমান গীর্জার কার্ডিনাল আর্কাইভইজে আর্কাইভকৃত ১৩ এপ্রিল ২০১৮ তারিখে ক্যাথলিক-যাজকতন্ত্র
সুপার লিগ

সুপার লিগ (তুর্কি উচ্চারণ: [ˈsypæɾ liɟ], তুর্কি: Süper Lig, ইংরেজি: Super League) হচ্ছে পুরুষদের ফুটবল ক্লাবগুলোর মধ্যে আয়োজিত একটি তুর্কি পেশাদার লিগ। এই লিগটি তুর্কি ফুটবল লিগ পদ্ধতির শীর্ষস্তরের ফুটবল প্রতিযোগিতা। তুর্কি ফুটবল ফেডারেশন দ্বারা পরিচালিত সুপার লিগে সর্বমোট ১৮টি ক্লাব প্রতিযোগিতা করে থাকে; যার মধ্য হতে পয়েন্ট টেবিলের শীর্ষ দল বিজয়ী দল হিসেবে শিরোপা জয়লাভ করে এবং নিচের দিকের তিনটি দল টিএফএফ প্রথম লিগে অবনমিত হয়। সুপার লিগের প্রতিটি মৌসুমে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। মৌসুম শেষে পয়েন্ট তালিকার শীর্ষ দল বিজয়ী হিসেবে শিরোপা জয়লাভ করে এবং নিচের দিকের ৩টি দল স্বয়ংক্রিয়ভাবে তুর্কি ফুটবল লিগ পদ্ধতির দ্বিতীয় স্তরে অবনমিত হয়। একই সাথে, টিএফএফ প্রথম লিগের চ্যাম্পিয়ন, দ্বিতীয় এবং তৃতীয় স্থান অধিকারী দল স্বয়ংক্রিয়ভাবে সুপার লিগে উন্নীত হয়। সাধারণত কোন এক বছরের আগস্ট মাসে মৌসুম শুরু হয় এবং এর পরবর্তী বছরের মে মাসে শেষ হয়। ম্যাচগুলো প্রতি সপ্তাহে শুক্রবার হতে সোমবারের মধ্যে অনুষ্ঠিত হয়। তুর্কি ফুটবল ফেডারেশন টিএফএফ প্রথম লিগ তুর্কি কাপ "Mackolik.com - iddaa, canlı sonuçlar, iddaa sonuçları, puan durumu, iddaa programı"। Mackolik.com। সংগ্রহের তারিখ ১১ নভেম্বর ২০১৫।  "Hakan Şükür"। Mackolik.com। সংগ্রহের তারিখ ১১ নভেম্বর ২০১৫।  "Turkey – List of Champions"। rsssf.com। Rec.Sport.Soccer Statistics Foundation। ২৩ মে ২০১৯। ২৫ মে ২০১৯ তারিখে মূল থেকে আর্কাইভ করা। সংগ্রহের তারিখ ২৫ মে ২০১৯।  সুপার লিগের প্রাতিষ্ঠানিক ওয়েবসাইট (তুর্কি) তুর্কি ফুটবল ফেডারেশনের ওয়েবসাইট (তুর্কি) hailoosport.com-এ তুর্কি সুপার লিগ ওয়েব্যাক মেশিনে আর্কাইভকৃত ৮ ডিসেম্বর ২০১৯ তারিখে প্রবেশদ্বার:  ফুটবল
অ্যানিম্যাক্স

অ্যানিমেক্স সম্প্রচার জাপান, ইনক. (ইংরেজি: Animax Broadcast Japan, Inc.; জাপানি: アニマックス; Animakkusu আনিমাক্কুসু) হচ্ছে জাপানি আনিমে স্যাটেলাইট টেলিভিশন নেটওয়ার্ক যেখানে সার্বক্ষণিক জাপানি আনিমে সম্প্রচার করা হয়। ১৯৯৮ সালের ১লা জুন থেকে জাপানি পে-চ্যানেলস্কাই পারফেক্ট টিভিএর অধীনে এই চ্যানেলটি সম্প্রচার করা হয়। অ্যানিম্যাক্সের কোফাউন্ডার ও শেয়ারহোল্ডারসমূহ হচ্ছে তোয়েই অ্যানিমেশন, সানরাইজ অ্যানিমেশন,টিএমএস এন্টারটেইনমেন্ট এবং নিহোন অ্যাড সিস্টেমস। জাপানের বাইরে তাইওয়ান, হংকং, দক্ষিণ কোরিয়া, দক্ষিণপূর্ব এশিয়া, দক্ষিণ এশিয়া, ল্যাটিন আমেরিকা, ইউরোপ, আফ্রিকা, অষ্ট্রেলিয়ায় অ্যানিমেক্স চ্যানেল সম্প্রসারিত হয়। "会社概要 ওয়েব্যাক মেশিনে আর্কাইভকৃত ১২ সেপ্টেম্বর ২০১১ তারিখে." (জাপানি) Animax. Retrieved on February 26, 2010. প্রাতিষ্ঠানিক ওয়েবসাইট Animax (জাপানি) Animax International Animax America on Crackle.com এশিয়া Animax Asia Animax Philippines and Malaysia Animax Taiwan (চীনা) Animax India Animax Korea (কোরীয়) ইউরোপ Animax Spain ওয়েব্যাক মেশিনে আর্কাইভকৃত ২৩ ফেব্রুয়ারি ২০১১ তারিখে (স্পেনীয়) Animax Germany ওয়েব্যাক মেশিনে আর্কাইভকৃত ২৪ মে ২০০৭ তারিখে (জার্মান) Animax Hungary ওয়েব্যাক মেশিনে আর্কাইভকৃত ২২ এপ্রিল ২০১১ তারিখে (হাঙ্গেরীয়) Animax Romania ওয়েব্যাক মেশিনে আর্কাইভকৃত ২৬ সেপ্টেম্বর ২০১৩ তারিখে (রোমানীয়) Animax Czech Republic ওয়েব্যাক মেশিনে আর্কাইভকৃত ২৬ সেপ্টেম্বর ২০১৩ তারিখে (চেক) Animax Slovakia ওয়েব্যাক মেশিনে আর্কাইভকৃত ২৪ মে ২০১৩ তারিখে (চেক)
নুরুজ্জামান নয়ন

একেএম নুরুজ্জামান নয়ন (জন্ম: ২০ জানুয়ারি ১৯৮০; নুরুজ্জামান নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংসের গোলরক্ষক প্রশিক্ষকের দায়িত্ব পালন করছেন। নয়ন তার খেলোয়াড়ি জীবনের অধিকাংশ সময় মিরপুর চলন্তিকার হয়ে একজন গোলরক্ষক হিসেবে খেলেছেন। ১৯৯৪–৯৫ মৌসুমে, বাংলাদেশী ফুটবল ক্লাব মিরপুরের যুব পর্যায়ের হয়ে খেলার মাধ্যমে নয়ন ফুটবল জগতে প্রবেশ করেছিলেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছিলেন। ১৯৯৭–৯৮ মৌসুমে, বাংলাদেশী ক্লাব মিরপুর চলন্তিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ২ মৌসুম অতিবাহিত করেছিলেন। অতঃপর ১৯৯৯–২০০০ মৌসুমে তিনি শেখ জামালে যোগদান করেছিলেন। শেখ জামালে মাত্র ১ মৌসুম অতিবাহিত করার পর তিনি পুনরায় মিরপুর চলন্তিকার সাথে চুক্তি স্বাক্ষর করেছিলেন। পরবর্তীকালে, তিনি শেখ রাসেল এবং ফকিরেরপুলের হয়ে খেলেছিলেন। সর্বশেষ ২০০৭–০৮ মৌসুমে, তিনি ফকিরেরপুল হতে ভিক্টোরিয়ায় যোগদান করেছিলেন; ভিক্টোরিয়ার হয়ে মাত্র ১ মৌসুম খেলার পর তিনি অবসর গ্রহণ করেছিলেন। ২০০২ সালে, নয়ন বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। খেলোয়াড়ি জীবনের ইতি টানার পর ২০১২ সালে, নয়ন বাংলাদেশের মহিলা গোলরক্ষক প্রশিক্ষকের দায়িত্ব পালন করার পর বাংলাদেশ মহিলা ফুটবল লিগের ক্লাব ঢাকা আবাহনী নারীর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন; যেখানে তিনি ম্যানেজার হিসেবে মাত্র ১ মৌসুম অতিবাহিত করেছেন। অতঃপর তিনি বেশ কিছু দলের হয়ে গোলরক্ষক প্রশিক্ষকের দায়িত্ব পালন করেছেন। একেএম নুরুজ্জামান নয়ন ১৯৮০ সালের ২০শে জানুয়ারি তারিখে বাংলাদেশের নেত্রকোণায় জন্মগ্রহণ করেছেন এবং সেখানেই তার শৈশব অতিবাহিত করেছেন। "Nuruzzaman dreams to work with top Asian clubs - Sports"। The Daily Observer। সংগ্রহের তারিখ ২০২১-০১-০৭।  "Kings to begin AFC Cup practice camp"। Dhaka Tribune। ২০২০-০৮-১৮। সংগ্রহের তারিখ ২০২১-০১-০৭।  গোলরক্ষক তৈরির কারিগর নয়নের ভাবনা...। Janakantha। সংগ্রহের তারিখ ২০২১-০১-০৭।  জাতীয় দলের নতুন গোলরক্ষক কোচ নুরুজ্জামান নয়ন। Somoy News। সংগ্রহের তারিখ ২০২১-০১-০৭।
দেবী (চলচ্চিত্র)

দেবী চলচ্চিত্রটির নাম দ্বারা বোঝানো হতে পারে - দেবী (১৯৬০-এর চলচ্চিত্র) - সত্যজিৎ রায় পরিচালিত ভারতীয় বাংলা চলচ্চিত্র। দেবী (২০১৭-এর চলচ্চিত্র) - পাওলি দাম অভিনীত ভারতীয় বাংলা চলচ্চিত্র। দেবী (২০১৮-এর চলচ্চিত্র) - হুমায়ূন আহমেদের উপন্যাস অবলম্বনে বাংলাদেশী চলচ্চিত্র। দেবী (২০২০-এর চলচ্চিত্র) - হিন্দি ভাষার ভারতীয় চলচ্চিত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
সঞ্জীবনী টুডে

সঞ্জীবনী টুডে হিন্দি সংবাদপত্র যা রাজস্থানের রাজধানী জয়পুর থেকে সঞ্জীবনী গ্রুপের প্রাক্তন প্রধান জনাব রাজেশ মীনা কর্তৃক প্রতিষ্ঠিত হয়েছিল। সঞ্জীবনীকে আজ রাজ্যের অন্যতম দ্রুত বর্ধমান নিউজ পোর্টাল বলা হয়। জয়পুর এবং রাজস্থান থেকে এর দুটি সংস্করণ বের হয়। দাপ্তরিক ওয়েবসাইট ই-পেপার ওয়েব্যাক মেশিনে আর্কাইভকৃত ৯ জুন ২০২০ তারিখে ইউটিউব চ্যানেল "CONTACT US/ ADDRESS"। sanjeevnitoday.com। ৯ জুন ২০২০ তারিখে মূল থেকে আর্কাইভ করা। সংগ্রহের তারিখ ৯ জুন ২০২০।  "Sanjeevni Today Epaper"। epapersland.com। সংগ্রহের তারিখ ৯ জুন ২০২০।
প্রভাত খবর

প্রভাত খবর হিন্দি ভাষার একটি পত্রিকা যা ঝাড়খণ্ড, বিহার এবং পশ্চিমবঙ্গে প্রতিদিন প্রকাশিত হয়। সংবাদপত্রটি ভারতের বিহার, ঝাড়খণ্ড, পশ্চিমবঙ্গ এবং উড়িষ্যার কিছু অংশে প্রচারিত। এটি ১৯৮৪ সালের আগস্টে ঝাড়খণ্ডের রাজধানী রাঁচিতে প্রতিষ্ঠিত হয়েছিল। পত্রিকাটি সামাজিক সমস্যা সম্পর্কিত প্রতিবেদন এবং ফডার স্ক্যামের মতো কেলেঙ্কারী প্রকাশের জন্য উল্লেখযোগ্য। পত্রিকাটি ১৯৯২ সালে ফডার কেলেঙ্কারির কথা বলা শুরু করে। হুমকি পাওয়ার পরেও পত্রিকাটি এই কেলেঙ্কারির বিষয়ে ৭০টি প্রতিবেদন লিখেছিল এবং চার-পাঁচ জন রিপোর্টার রিপোর্ট করেছিল। প্রভাত খবরের প্রথম সংস্করণ 1984 সালে ঝাড়খণ্ডের রাজধানী রাঁচিতে গায়ন রঞ্জন চালু করেছিলেন। 1989 সালে, উষা মার্টিন গ্রুপ, একটি নেতৃস্থানীয় তার উৎপাদনকারী কোম্পানি, প্রভাত খবর অধিগ্রহণ করে। পত্রিকাটি 1992 সালে পশুখাদ্য কেলেঙ্কারি নিয়ে প্রতিবেদন করা শুরু করে। হুমকি পাওয়া সত্ত্বেও, সংবাদপত্রটি কেলেঙ্কারির বিষয়ে 70টি প্রতিবেদন লিখেছিল এবং চার বা পাঁচজন সাংবাদিক রিপোর্ট করেছিলেন। 1995 সালে, প্রভাত খবর ঝাড়খণ্ডের জামশেদপুরের স্টিল সিটিতে সূচনার মাধ্যমে তার সম্প্রসারণ শুরু করে। প্রভাত খবর 1996 সালে পাটনা, 1999 সালে ধানবাদ, 2000 সালে কলকাতা, 2004 সালে দেওঘর, 2006 সালে শিলিগুড়ি, 2010 সালে মুজাফফরপুর, 2011 সালে ভাগলপুর এবং গয়াতে চালু হয়েছিল। 2001 সালে, প্রভাত খবর মানসম্পন্ন সাংবাদিকদের বিকাশের জন্য ইনস্টিটিউট অফ মিডিয়া স্টাডিজ নামে একটি মিডিয়া ইনস্টিটিউট শুরু করে। 2008 সালে রাঁচি এবং জামশেদপুরে FM রেডিও চ্যানেল 104.8 রেডিও ধুম চালু করার মাধ্যমে প্রভাত খবর ইলেকট্রনিক্স মিডিয়ায় প্রবেশ করে। প্রভাত খবর 2012 সালে গ্রামীণ জনগোষ্ঠীকে লক্ষ্য করে একটি সাপ্তাহিক সংবাদ পত্রিকা পঞ্চায়েতনামা চালু করে। ইন্ডিয়ান রিডারশিপ সার্ভে (IRS) 2017 অনুসারে, 13.49 মিলিয়ন পাঠক সহ, প্রভাত খবর সমস্ত ভাষায় দশম সর্বাধিক পঠিত সংবাদপত্র এবং ভারতে ষষ্ঠ সর্বাধিক পঠিত হিন্দি সংবাদপত্র। এই সংবাদপত্রটি নিম্নলিখিত 10টি কেন্দ্র থেকে প্রকাশিত হয়:- রাঁচি জামশেদপুর ধানবাদ দেওঘর পাটনা মুজাফফরপুর ভাগলপুর গয়া কলকাতা শিলিগুড়ি "Jharkhand daily Prabhat Khabar on the block"। DNA। ২০০৬-১২-০৩। ২০০৮-১১-২৩ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০০৮।  Ninan, Sevanti (২০০২-০৯-০২)। "Prabhat Khabar: Expanding in Reach and Relevance"। The Hoot। ২০০৮-১১-২৩ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০০৮।  দাপ্তরিক ওয়েবসাইট ই-পেপার পত্রিকা
ইনফ্লুয়েঞ্জার চিকিৎসা

ইনফ্লুয়েঞ্জার চিকিৎসা ইনফ্লুয়েঞ্জা রোগে প্রতিক্রিয়া পাবার জন্য ওষুধ এবং থেরাপি ব্যবহৃত হয়। ইনফ্লুয়েঞ্জা ভাইরাসকে লক্ষ্য করে সরাসরি ইনফ্লুয়েঞ্জার চিকিৎসা করা হতে পারে। দুই শ্রেণির প্রধান অ্যান্টিভাইরাল ড্রাগস নিউর্যামিনিডেস ইনহিবিটারস ইনফ্লুয়েঞ্জার বিরুদ্ধে ব্যবহার করা হয়। যেমন- জানামিভির এবং অসিল্টামিভির অথবা ভাইরাল এম ২ প্রোটিনের ইনহিবিটারস, যেমন আমান্টাদাইন এবং রিমান্তাদাইন। রোগ প্রতিরোধে মার্কিন যুক্তরাষ্ট্রের কর্তৃপক্ষ রোগ নিয়ন্ত্রণ ও প্রতিরোধ কেন্দ্র (সিডিসি) ইনফ্লুয়েঞ্জা রোগে সংক্রমিত ব্যক্তিদের পরামর্শ দিয়েছে: বাড়িতে থাকতে হবে। প্রচুর পরিমাণে বিশ্রাম নিতে হবে। অনেক পরিমাণে তরল জাতীয় খাবার খেতে হবে। ধূমপান ও মদ্যপান থেকে বিরত থাকতে হবে। প্রেস্ক্রিপশন বিহীন সাধারণ ওষুধ ব্যবহার করতে হবে সর্বোত্তম ভালো চিকিৎসার জন্য একজন ভাল চিকিৎসক কে প্রাথমিক অব্যবস্থায় দেখাতে হবে। জরুরী উপসর্গ দেখা দিলে সতর্ক থাকুন।s যেসব চিহ্ন এবং সংকেত জানান দেয় যে রোগটি আরও শক্তিশালী হচ্ছে এবং তাৎক্ষণিক চিকিৎসার প্রয়োজন। এগুলো হলো: শ্বাস-প্রশ্বাস এ সমস্যা অথবা অপর্যাপ্ত শ্বাস-প্রশ্বাস বুকে অথবা পেটেব্যাথা অথবা চাপ অনুভূতি মাথা ঘুরানো বিহ্বলতা তীব্র ও দীর্ঘ সময় বাচ্চাদের ক্ষেত্রে অন্যান্য সতর্কতামূলক চিহ্নের মাঝে বিরক্তি, ঘুম থেকে না জাগা, ্রুত শ্বাস প্রশ্বাস এবং নীলচে ্বক।তবাচ্চাদের ক ign in children is if the flu symptoms appear to resolve, but then reappear with fever and a bad cough. Montalto NJ, Gum KD, Ashley JV (ডিসেম্বর ২০০০)। "Updated treatment for influenza A and B"। Am Fam Physician। 62 (11): 2467–76। পিএমআইডি 11130232। ৬ জুন ২০১১ তারিখে মূল থেকে আর্কাইভ করা। সংগ্রহের তারিখ ৯ জুন ২০২০।  "Medications Used to Treat Alcohol Withdrawal & Alcoholism"। Alcohol.org (ইংরেজি ভাষায়)। সংগ্রহের তারিখ ২০২০-১১-১১।  "Taking Care of Yourself: What to Do if You Get Sick with Flu"। Disease and Conditions: Seasonal Flu। CDC। ২০০৮-০২-০৬। ২০১৯-০১-০৪ তারিখে মূল থেকে আর্কাইভ করা। সংগ্রহের তারিখ ২০০৮-১০-২৪।
জমজম (দ্ব্যর্থতা নিরসন)

জমজম (আরবি: زَمْزَمَ) বলতে অধিকাংশ ক্ষেত্রেই সৌদি আরবের মক্কায় অবস্থিত জমজম কূপকে বুঝানো হয়। এছাড়া জমজম নামের অন্যান্য বিষয়গুলো হল: জমজম (রাজনৈতিক দল): জর্দানের একটি রাজনৈতিক দল। জমজম (জাহাজ): একটি মিশরীয় জাহাজ যা জার্মানরা ১৯৪১ সালে ডুবিয়ে দেয়। জমজম (কোমল পানীয়): ইরানের একটি কোমল পানীয় প্রস্তুতকারী কোম্পানি। জম জম (চলচ্চিত্র): একটি ভারতীয় মালয়ালম ভাষার চলচ্চিত্র এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
জমজম (কোমল পানীয়)

জমজম (ফার্সি: زمزم, পূর্বনাম: জমজম কোলা) ইরানের জমজম গ্রুপের একটি কোমল পানীয়ের ব্র্যান্ড। কোকাকোলা ও পেপসির বিকল্প হিসেবে এটি মুসলিম বিশ্বে ব্যাপক জনপ্রিয়তা অর্জন করে। জমজম গ্রুপ মোস্তাজাফান ফাউন্ডেশনের মালিকানাধীন একটি প্রতিষ্ঠান। ১৯৫৪ সালে পেপসির বিকল্প হিসেবে ইরানের প্রথম কার্বনেটেড পানীয় – জমজম কোলা যাত্রা শুরু করে। ১৯৭৯ সালের ইরানি বিপ্লবের পর জমজমের নিজস্ব কর্পোরেশন গঠিত হয়। ২০০২ সালে সৌদি আরব কোকাকোলা বয়কট করলে, হজের মৌসুমে জমজম প্রধান কোমল পানীয় হিসেবে ব্যবহৃত হয়েছিল। পণ্যটির নামকরণ করা হয়েছে মক্কার জমজম কূপের নামানুসারে, যা মুসলমানদের কাছে একটি পবিত্র স্থান হিসেবে গণ্য হয়। জমজমের সদর দপ্তর তেহরানে অবস্থিত। সেখানকার বোতলজাতকরণ কেন্দ্রটি সাধারণ মানুষের কাছে বেশ আকর্ষণীয়। মানুষ সেখানে পানীয় বোতলজাত করা দেখতে ভিড় করে। প্রথমে একটি একক উৎপাদন লাইন থাকলেও বর্তমানে এদের ইরানে মোট সতেরোটি পানীয় প্ল্যান্ট আছে। এর পাশাপাশি বেশ কয়েকটি আন্তর্জাতিক সংস্থা জমজম গ্রুপের লাইসেন্সের আওতায় জমজম পণ্য উৎপাদন ও বিতরণ করে থাকে। জমজম গ্রুপ মধ্যপ্রাচ্যের সবচেয়ে সুসজ্জিত পানীয় কনসেন্ট্রেট প্ল্যান্ট তৈরি করেছে। দেশীয় ও আন্তর্জাতিক বাজারে জমজম গ্রুপের উল্লেখযোগ্য উপস্থিতি রয়েছে এবং তারা কোলা, লেমন, অরেঞ্জ, লেমনেড, ম্যাঙ্গো, খাবার পানি ও অ্যালকোহলমুক্ত মাল্ট পানীয় সহ শতাধিক বিভিন্ন পণ্য উৎপাদন করে থাকে। জমজম সংযুক্ত আরব আমিরাত এবং এর আশেপাশের অন্যান্য দেশগুলোতেও পাওয়া যায়। "Islam Online- News Section"। মে ১৫, ২০০৬ তারিখে মূল থেকে আর্কাইভ করা। সংগ্রহের তারিখ জুন ৯, ২০২০।  Willard, Haley। "The World's Most Popular Sodas — That You've Never Heard of"। The Daily Meal। সংগ্রহের তারিখ ২৭ মার্চ ২০২০।  দাপ্তরিক ওয়েবসাইট "Zam Zam Foods North America Inc"। zamzam.ca। ২৬ মে ২০১০ তারিখে মূল থেকে আর্কাইভ করা।  "Cola wars as Islam shuns the real thing"। দ্য টাইমস। অক্টোবর ১১, ২০০২। [স্থায়ীভাবে অকার্যকর সংযোগ] "Islamic cola 'selling well in Saudi'"। বিবিসি নিউজ। আগস্ট ২১, ২০০২।
বিবর্তনগতভাবে সুস্থির কৌশল

টেমপ্লেট:Infobox equilibrium বিবৰ্তনগতভাবে সুস্থির কৌশল (en: evolutionarily stable strategy) বা ESS হচ্ছে এক বিশেষ ধরনের কৌশল অথবা কিছু কৌশলের সমষ্টি৷ যদি কোনো একটা পরিবেশে কোনো একটা জনসমষ্টি এই কৌশল অবলম্বন করে, তবে সেই জনসমষ্টিটি অভেদ্য হয়ে ওঠে৷ অৰ্থাৎ, অন্য বিকল্প কৌশল (যা প্ৰথমাবস্থায় বিরল) এই জনসমষ্টিটির ওপর আগ্রাসন চালাতে পারে না৷ খেলা তত্ত্ব, আচরণগত পরিস্থিতিবিজ্ঞান, ও বিবৰ্তনীয় মনোবিজ্ঞানে এই কৌশল প্ৰাসঙ্গিক৷ বিসুকৌ (বিবৰ্তনগতভাবে সুস্থির কৌশল) হচ্ছে নাশ সাম্যাবস্থার একটা সাম্যাবস্থাগত পরিশোধন৷ অৰ্থাৎ এটি একটি নাশ সাম্যাবস্থা, যা বিবৰ্তনগতভাবে সুস্থির: যখন এটা একটি জনসমষ্টির মাঝে স্থায়ী হয়ে পড়ে, তখন যেকোনো ধরনের বিকল্পের (উৎপরিবৰ্তনীয়) কৌশলের আগ্রাসন মোকাবিলা করতে প্রাকৃতিক নিৰ্বাচনই (natural selection) যথেষ্ট হয়ে পড়ে৷ ১৯৭২ সালে জন মেইনাৰ্ড স্মিথ তাঁর গ্ৰন্থে প্ৰথম এই বিশেষ পরিভাষাটি প্ৰকাশ করেন৷ "বিসুকৌ"কে আচরণগত পরিস্থিতিবিজ্ঞান এবং অৰ্থনীতিবিজ্ঞানে বহুলভাবে ব্যবহার করা হয়৷ সঙ্গে নৃতত্ত্ববিজ্ঞান, বিবৰ্তনীয় মনোবিজ্ঞান, দৰ্শন, ও রাজনীতিবিজ্ঞানেও এর ব্যবহার হচ্ছে৷ Maynard Smith, J. (১৯৭২)। "Game Theory and The Evolution of Fighting"। On Evolution। Edinburgh University Press। আইএসবিএন 0-85224-223-9।  Evolutionarily Stable Strategies at Animal Behavior: An Online Textbook by Michael D. Breed. Game Theory and Evolutionarily Stable Strategies, Kenneth N. Prestwich's site at College of the Holy Cross. Evolutionarily stable strategies knol[স্থায়ীভাবে অকার্যকর সংযোগ] টেমপ্লেট:Game theory
চিত্ত বসু

চিত্ত বসু (১৯২৬ - ১৯৯৭) একজন অগ্রগামী অল ইন্ডিয়া ফরওয়ার্ড ব্লক নেতা ছিলেন। তার জন্ম ১৯২৬ সালে অবিভক্ত বাংলার ঢাকাতে (বর্তমানে বাংলাদেশ) এক সম্ভ্রান্ত পরিবারে। তিনি কলকাতা বিশ্ববিদ্যালয় থেকে স্নাতক উত্তীর্ণ হন। তিনি ১৯৪৫ সালে ছাত্রনেতা হিসাবে নেতাজি সুভাষচন্দ্র বসুর তৈরি অল ইন্ডিয়া ফরওয়ার্ড ব্লক দলে যোগ দেন এবং ব্রিটিশ এর ভারত ছাড়ো আন্দোলনে অংশ নেন। ১৯৭৭ সালে তিনি সারা ভারত ফরওয়ার্ড ব্লক এর সাধারণ সম্পাদক হিসাবে নির্বাচিত হন। কমঃ চিত্ত বসু ছিলেন নেতাজির একজন আদর্শ অনুগামী শীর্ষ। চিত্ত বসু পশ্চিমবঙ্গ রাজ্যের উত্তর চব্বিশ পরগনা জেলা এর বারাসত লোকসভা কেন্দ্র থেকে একধিক বার (প্রায় দু-দশকেরও বেশি সময়) জন প্রতিনিধি হিসাবে নির্বাচিত হয়েছেন। তিনি ১৯৯৭ সালের ৫ ই অক্টোবর (রবিবার) যখন পাটনা থেকে লালুপ্রসাদ বিরোধী র‌্যালি সেরে দানাপুর এক্সপ্রেসে কোলকাতা ফিরছিলেন, মধুপুর স্টেশনের এর কাছে তিনি দম বন্ধ হয়ে মারা যান। এই মহান নেতা ৭২ বছর বয়সে অকৃতদার ছিলেন। তার মরদেহ বারাসাত সদর এ নিয়ে আসা হয় তার নির্বাচিত এলাকাতে এবং সেখানে তার অন্তিম কাজ সম্পন্ন করা হয় তার অসংখ্য ভক্ত ও অনুগামীদের মাঝে। ইন্ডিয়ান এক্সপ্রেস : চিত্ত বসু মৃত্যুর কোলে শুয়ে পড়লেন হাওড়া গামী ট্রেনে [১] Indian Express
মুহাম্মাদ হুসায়ন হায়কল

মুহাম্মাদ হুসায়ন হায়কল ( আরবি: محمد حسين هيكل) আগস্ট ২০, ১৮৮৮ - ৮ই ডিসেম্বর, ১৯৫৬) ছিলেন একজন মিশরীয় লেখক, সাংবাদিক, রাজনীতিবিদ এবং মিশরের এককালীন শিক্ষামন্ত্রী। হায়কল মানসুরার কাফর ঘানাম, আদ-দাখালিয়াতে ১৮৮৮ সালে জন্মগ্রহণ করেন। তিনি ১৯০৯ সালে আইন বিষয়ে বিএ এবং ১৯১১ সালে প্যারিসের সোরবোন বিশ্ববিদ্যালয় থেকে পিএইচডি ডিগ্রি অর্জন করেন। প্যারিসে একজন ছাত্র থাকাকালীন তিনিযয়নব রচনা করেন যা কিনা প্রথম প্রামাণ্য মিশরীয় উপন্যাস হিসাবে বিবেচিত। মিশরে ফিরে আসার পরে, তিনি আইনজীবী হিসাবে ১০ বছর কাজ করেন, পরে সাংবাদিকতা করেন। তিনি "দ্য লিবারেল সংবিধানবাদী দল" (যার জন্য তিনি উপদেষ্টাও ছিলেন) এর অঙ্গপ্রতিষ্ঠানআল সিয়াসা পত্রিকার প্রধান সম্পাদক হিসাবে নির্বাচিত হয়েছিলেন। ১৯৩৭ সালে তিনি মুহাম্মদ মাহমুদ পাশার দ্বিতীয় মেয়াদের সরকারের স্বরাষ্ট্র মন্ত্রণালয়ের প্রতিমন্ত্রী হিসাবে নিযুক্ত হন। তারপরে তাকে শিক্ষামন্ত্রী হিসাবে নিয়োগ দেওয়া হয়েছিল যেখানে তিনি বিকেন্দ্রীকরণ সহ বিভিন্ন সংস্কার প্রবর্তন করেন, শিক্ষামূলক অঞ্চল প্রতিষ্ঠা করেন এবং বিভিন্ন কর্মসূচি এবং জাতীয় শিক্ষানুক্রমিক পাঠ্যক্রম তৈরি করেন। তিনি মোহাম্মদ আবদুহ, আহমদ লুতফি এল সায়েদ এবং কাসিম আমিনের ব্যাপক সংস্কার দ্বারা ব্যাপকভাবে প্রভাবিত ও অনুপ্রাণিত হয়েছিলেন। তাঁর দ্বারা প্রভাবিতদের অন্যতম হলেন ঐতিহাসিক হুসেন ফাজি আল-নাজ্জার। হায়কাল সাত সন্তানের জনক: ডাঃ আতিয়া, তাহিয়া, ডাঃ হুসেন, হেদিয়া, বাহিগা, ডাঃ ফায়জা হাইকাল এবং আহমদ। ডাঃ ফায়জা কায়রোর আমেরিকান বিশ্ববিদ্যালয়ে মিশরতত্ত্ব পড়ান। [তথ্যসূত্র প্রয়োজন] তাঁর রচনাগুলোর মধ্যে রয়েছে: Zeinab, 1913; the first modern Egyptian novel.(زينب) Biographies of Egyptian and Western Personalities, 1929. The Life of The Noble Prophet Muhammad, 1933(حياة محمد) In the House of Revelation, 1939.(فى منزل الوحى) "Ten days in the Sudan"(عشرة أيام فى السودان) Sayyidina Al Farouq Omar,1944/45. Memories on Egyptian politics, 1951-53.(مذكرات فى السياسة المصرية) Thus Was I Created,1955. Faith, Knowledge and Philosophy, published in 1964. The Islamic Empire and sacred places, published in 1964 . Egyptian short stories, published in 1967. Sayyidina Uthman Ibn Affan, published in 1968. Mehraj-ud-din beigh, Arabic master Also spelt Haikal, Haekal, or Haykal. "Mohammad Hussein Heikal - Philosophers of the Arabs"। www.arabphilosophers.com। সংগ্রহের তারিখ ২০২২-০১-১২।  মিশরের রাষ্ট্রীয় তথ্য পরিষেবা থেকে হায়কল। দ্য লাইফ অফ মুহাম্মদ, ইংরেজি অনুবাদ